Школски надзорник/27
СЕДМА ПОЈАВА

САВЕТА

     Боже мој, како сам у страху! Бог зна какав је човек тај нови надзорник!... П’ онда, ако отац заборави све казати, или ако добро не ускаже ?!... П’онда је тек питање, хоће ли надзорник хтети?!... Сва стрепим! Чини ми се да од данашњег дана зависи судба моја. (оде на страну) Одоше! Једва се још виде!... Како се журе, а отац једнако чита говор... Хоће л’ га научити?... (врати се са прозора) Тако сам немирна, не знам шта да почнем... (види своје цвеће) Хајде да направим киту цвећа за Станка, он цвеће воли, па ако ништа друго, а оно нека му не фали цвеће.
(седне и прави бокор а при томе пева)

Горо, горо, внсока си,
Драги, мили, далеко си!
Далеко си за горама,
Вене љубав међу нама!
Горо, горо, висока си,
Драги, мили, далеко си!
Ја не могу сретна бити,
Тебе драгог задобити!

Школски надзорник